b'\n_START_ARTICLE_\nVekoslava \xc5\xbderdin\n_START_SECTION_\n\xc5\xbdivljenje in delo\n_START_PARAGRAPH_\nV Berlinu je \xc5\xa1tudirala umetni\xc5\xa1ki ples ter iz njega in plesne pedagogike diplomirala (1968). Strokovno se je med drugim izpoplnjevaja v Dresdnu, Moskvi, Leningradu (sedaj Sankt Peterburg), na Dunaju in Gradcu. Kot plesna pedagoginja se je 1960 zaposlila v ljubljanskem Pionirskem domu in na Srednji glasbeni in baletni \xc5\xa1oli (1963-1966), od 1970-1991 pa je na AGRFT pou\xc4\x8devala umetnost giba, od 1984 kot izredna profesorica. Kot plesalka sodobnega plesa in koreografinja je ustvarila samostojni slog v slovenskem sodobnem plesu in se uveljavila na samostojnih nastopih in recitalih.'